กนง.ลดดอกเบี้ย0.25%หนุนศก.ฟื้น
กนง.มีมติเอกฉันท์ 7ต่อ 0 เสียงปรับลดดอกเบี้ยนโยบายลง 0.25% เหลือ 3% หนุนให้เศรษฐกิจฟื้นตัวได้ดีขึ้น
25 ม.ค. 2555

กนง.มีมติเอกฉันท์ 7ต่อ 0 เสียงปรับลดดอกเบี้ยนโยบายลง 0.25% เหลือ 3% หนุนให้เศรษฐกิจฟื้นตัวได้ดีขึ้น
นายไพบูลย์ กิตติศรีกังวาล ผู้ช่วยผู้ว่าการ สายนโยบายการเงิน ธนาคารแห่งประเทศไทย(ธปท.) แถลงผลการประชุมคณะกรรมการนโยบายการเงิน(กนง.)วันนี้ ว่า ที่ประชุมมีมติ 7  ต่อ 0 เสียง เป็นเอกฉันท์ ให้ปรับลดอัตราดอกเบี้ยนโยบายลง 0.25% จาก 3.25% เหลือ 3% โดยให้มีผลทันที เนื่องจากเห็นว่าขณะนี้เศรษฐกิจโลกออ่อนแอ และปัญหาอุทกภัยก็ส่งผลกระทบต่อเศรษฐกิจมากกว่าที่คาด ขณะที่แรงกดดันเงินเฟ้อก็ปรับลดลง จากอุปสงค์ในประเทศที่ล่าช้ากว่าคาด
ดังนั้น ในภาวะความเสี่ยงด้านเงินเฟ้อมีไม่มาก ปัญหาเศรษฐกิจโลกยังยืดเยื้อคงเป้นปัจจัยลบต่อการขยายตัวของเศราฐกิจไทย ที่ประชุมกนง.จึงมีมติเอกฉันท์ให้ลดอัตราดอกเบี้ยลง 0.25% เพราะหวังว่าการผ่อนคลายอัตราดอกเบี้ยนโยบายในครั้งนี้จะสนับสนุนกระบวนการฟื้นฟูเศรษฐกิจให้กลับสู่ระดับปกติได้เร็วขึ้น
อย่างไรก็ตาม ในวันที่ 3 ก.พ.ที่จะถึงนี้ กนง.และธปท.จะมีการแถลงตัวเลขปรับประมาณการณ์เศรษฐกิจในรายละเอียดอีกครั้ง ว่าเศรษฐกิจไทยในปีนี้และปีหน้าจะโตเท่าใด ภายใต้สมมุติฐานอัตราเงินเฟ้อเท่าไร ตามข้อมูลทางเศรษฐกิจที่เปลี่ยนแปลงไป